CELEX: 62016TN0799
Language: hr
Date: 2016-11-16 00:00:00
Title: Predmet T-799/16: Tužba podnesena 16. studenoga 2016. – Xiaomi protiv EUIPO-a – Dudingen Develops (MI)

23.1.2017   
            
            
               HR
            
            
               Službeni list Europske unije
            
            
               C 22/43
            
         Tužba podnesena 16. studenoga 2016. – Xiaomi protiv EUIPO-a – Dudingen Develops (MI)
   (Predmet T-799/16)
   (2017/C 022/59)
   Jezik na kojem je tužba podnesena: engleski
   
      Stranke
   
   
      Tužitelj: Xiaomi, Inc. (Peking, Kina) (zastupnici: T. Raab i C. Tenkhoff, odvjetnici)
   
      Tuženik: Ured Europske unije za intelektualno vlasništvo (EUIPO)
   
      Druga stranka postupka pred žalbenim vijećem: Dudingen Develops, SL (Numancia de la Sagra, Španjolska)
   
      Podaci o postupku pred EUIPO-om
   
   
      Podnositelj prijave: tužitelj
   
      Predmetni sporni žig: figurativni žig „MI” – prijava za registraciju žiga Europske unije br. 13 498 423
   
      Postupak pred EUIPO-om: postupak povodom prigovora
   
      Pobijana odluka: odluka četvrtog žalbenog vijeća EUIPO-a od 5. rujna 2016. u predmetu R 337/2016-4
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično poništi pobijanu odluku, i to u dijelu u kojem je njome utvrđeno da ne postoji vjerojatnost dovođenja u zabludu u odnosu na:
               
                           —
                        
                        
                           „Električne kabele; Obloge električnih kabela; Prevlake za kabele (cijevi); Produžne kabele za električnu energiju; Emajlirane električne žice; Kabelske lokatore; Adaptere kabela (električne); Izolirane električne kabele; Otporne žice; Žice s termoparom; Metalne kabele (električne); Kabelske priključke; Kabele za mjerenje; Priključne kabele; Kanale za električne kabele; Spojnice za električne kabele; Kabele za postavljanje (električne); Cijevi za električne kabele; Kanale za kabele (električne); Kutije za kabele (električne); Kabelske spojnice za električne kabele; Priključke žica (električna struja); Električne žice otporne na toplinu; Priključne blokove (električni kabel); Kacige za sport; Oznake za električne kabele; Priključke za električne kabele; Markere za električne žice; Električne kabele s mineralnom izolacijom; Muške priključke za električne kabele; Fleksibilne obloge za električne kabele; Materijale za električne vodove (žice, kabele); Spojne naglavke za električne kabele; razvodne kutije za električne žice; Razvodne kutije za spojeve kabela; Aparate, instrumente i kabele za električnu struju; Strujne adaptere; Adaptere za utikače; Priključke za adaptere (električne); Adaptere za povezivanje telefona na slušna pomagala; Putne adaptere za električne utikače” iz 9. razreda i
                        
                     
                           —
                        
                        
                           „naprtnjače; male naprtnjače, torbe za penjače” iz 18. razreda;
                        
                     
         
               —
            
            
               EUIPO-u i drugoj stranci postupka pred žalbenim vijećem EUIPO-a naloži snošenje troškova postupka.
            
         
      Tužbeni razlog
   
   
               —
            
            
               povreda članka 8. stavka 1. točke (b) Uredbe br. 207/2009.